Olympiakos Pireu s-a calificat în finala Europa Conference League la fotbal, după ce a învins echipa engleză Aston Villa cu scorul de 2-0, joi seara, pe teren propriu, în manşa secundă a semifinalelor.
Olympiakos se impusese şi în prima manşă, la Birmingham, cu 4-2.
Eroul calificării a fost atacantul marocan Ayoub El Kaabi, care a reuşit un hat-trick în tur şi o dublă în retur (10, 81).
În finala programată în data de 29 mai, la Atena, pe AEK Arena, Olympiakos o va înfrunta pe Fiorentina, care a reuşit să treacă miercuri de FC Bruges, cu 3-2 şi 1-1.
Pentru Olympiakos va fi prima finală europeană din istorie.
Rezultate:
Miercuri
FC Bruges – (+) Fiorentina 1-1
Au marcat: Hans Vanaken 20, respectiv Lucas Beltran 85 – penalty.
Cartonaş roşu: Denis Odoi (FC Bruges, 90+4).
În tur: 2-3.
Joi
Olympiakos Pireu – Aston Villa 2-0
A marcat: Ayoub El Kaabi 10, 81.
În tur: 4-2.
AGERPRES